Masaisjiraff

Masaisjiraff eller kilimanjarosjiraff (Giraffa camelopardalis tippelskirchi) er en genetisk variant av sjiraff som finnes i sentrale og sørlige deler av Kenya og i Tanzania. Den regnes som den fysisk største av de ni underartene. Hanner kan nå en høyde på mer en 6 meter.

Varianten særpreges av irregulære flekker med taggete kanter mot en off-white bakgrunn. Både innsiden av lemmene og lemmene nedenfor hasene er har flekkmønster. Hannen kan utvikle fem hornlignende utvekster. Dominante hanner blir gjerne noe mørkere i pigmenteringen. Masaisjiraffen er den mest vanlige av de ni underartene, og regnes ikke som truet. Ifølge Giraffe Conservation Foundation overlever færre enn 40 000 individer i dag.

Referanser 

Sjiraffdyr